Алонсо доволен от петото място - Формула 1 - Sportal.bg
Алонсо доволен от петото място
10 май 2009 | 17:46
Фернандо Алонсо приветства петото си място на състезанието в Барселона днес. Двукратният шампион призна, че късметът му се е усмихнал и за това е успял да излезе напред. Той започна от осма позиция, но бързо напредна на старта и в края задмина Фелипе Маса, който се опитваше да спести гориво за да завърши състезанието. Фернандо бе много доволен от поведението на болидиа си и резултата:
"Както казах и преди състезанието, трябва да се завърши. Нещата се стекоха добре за нас и напреднах малко, а след това и Маса имаше проблем. Късметът бе с нас днес. Имах само един проблем - спукана гума. Трябваше да спра в 45-та обиколка, но го направих в 41-та. Всичко обаче беше наред. Останах пред Розберг и нищо не се промени кой знае колко.", сподели испанецът.